…………… pont

**E L Ő T E R J E S Z T É S**

1. **a Budapest Főváros II. Kerületi Önkormányzat Képviselő-testülete részére**
2. **a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021. (II. 8.) normatív utasítása alapján**
3. **2021. április**

**Tárgy: A 2021. évi „Fogadj Örökbe egy közterületet!” pályázat kiírása**

**Készítette:** ………………………………...

Pogány Norbert s.k.

Hatósági Igazgatóság

Környezetvédelmi Osztály

osztályvezető

Egyeztetve: ………………………………….

Kovács Márton s.k.

alpolgármester

**Látta**: ………………………………….

dr. Szalai Tibor

jegyző

…………………………………….

dr. Silye Tamás

jegyzői igazgató

Nyílt anyag!

**Tisztelt Képviselő-testület!**

Budapest Főváros II. Kerületi Önkormányzat évek óta hirdet meg pályázatot a kerület területén található közterületek rendbetételére és megtisztítására, valamint a helyreállított területek folyamatos gondozására, karbantartására. A pályázatra társadalmi szervezetek, társasházak és magánszemélyek jelentkezhettek.

A pályázat nagy népszerűségnek örvend a lakosok körében, és a jó idő beálltával számos megkeresés érkezett, hogy az idei évben is szeretnének a kerület polgárai újabb közterületeket megszépíteni. A pályázathoz a T. Képviselő-testület az idei költségvetésben bruttó 3 millió forintot biztosított.

Aveszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Korm. rendelet, valamint katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2021. február 8. napján hatályba lépett Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 1/2021. (II. 8.) normatív utasítása, amely a Kat 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

Mindezekre tekintettel kérem a Tisztelt Képviselő-testületet, hogy a fentiek alapján alakítsa ki véleményét a Polgármesteri döntés előtt.

**Határozati javaslat**

amely határozat a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Kormányrendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021.(II.8.) normatív utasítása alapján a képviselő-testület feladat- és hatáskörében eljárva a Polgármester döntésén alapul az alábbiak szerint:

A Polgármester úgy dönt, hogy az Önkormányzat 9/2021. (II.23.) költségvetési rendeletének 4. tábla B / 2 Hulladékgazdálkodás és környezetvédelem kapcsolatos önkormányzati feladatai „Fogadj örökbe egy közterületet” jogcímű keret terhére 2021. május 10. és 2021. augusztus 23. közötti időszakban pályázatot hirdet, a határozat mellékletét képező Pályázati Felhívás szerinti feltételekkel. A benyújtott pályázatok elbírálására a Településüzemeltetési, Környezetvédelmi és Közbiztonsági Bizottságot kéri fel.

Az Önkormányzat a Pályázatot a Budai Polgárban, az Önkormányzat honlapján, Facebook oldalán és a Polgármesteri Hivatal hirdetőtábláján teszi közzé.

**Felelős:** Polgármester

**Határidő:** 2021. május 10.

**Budapest, 2021 április 26.**

**Őrsi Gergely**

Polgármester

Melléklet: Pályázati Felhívás, Pályázati adatlapok